Lav et referat af nedenstående tekst:

Tekst:
Har man trippet for at komme til teoriprøve eller køreprøve, er der nu godt nyt. Nordjyllands Politis køreprøvesagkyndige er klar til at gennemføre teoriprøver og praktiske prøver, efter at der har været lukket ned på grund af coronavirus. - Vi har drøftet det med de sagkyndige og fået retningslinjer, som vi er trygge ved, siger politikommissær Henrik Hyldig Nielsen fra Nordjyllands Politis trafiksektion. Ved prøverne er der fokus på hygiejnen. Der skal vaskes hænder og sprittes af, skolevogne og teorilokaler skal være rengjorte, og så skal der holdes mest mulig afstand. Den indledende forklaring og instruktion bliver givet uden for bilen, og de prøvesagkyndige giver ikke hånd. Under køreprøven vil den prøvesagkyndige dog fortsat sidde på passagersædet. - Vi sidder, som vi gjorde før coronatiden. Vi er nødt til at kunne foretage indgreb, hvis der opstår en situation, og det kan vi kun fra passagersædet, siger Henrik Hyldig Nielsen til TV2 Nord. Føler I jer trygge ved det? - Det er blevet godkendt ved flere instanser, så det er vi, siger han. Ingen stor pukkel For at overholde afstandskravene, bliver antallet af elever i teorilokalerne halveret. Til gengæld vil der være flere prøvehold end normalt. - I forhold til de praktiske prøver så åbner vi også op for dem på alle prøvesteder alle ugens hverdage og i et udvidet tidsrum, siger Henrik Hyldig Nielsen. Han fortæller, at man ikke står med en stor pukkel, da køreskolerne ikke har kunnet køre med elever i en periode på knap fire uger. Man må ikke deltage i hverken teoriprøve eller praktisk prøve, hvis man har de mindste symptomer på covid-19.

Referat:
Køreprøverne genoptages fra onsdag i hele landet. I Nordjylland er man trygge ved at gå i gang igen.